苏洵
丙申岁余在京师乡人陈景回自南来弃其官得太
岷山之阳土如腴，江水清滑多鲤鱼。
古人居之富者众，我独厌倦思移居。
平川如手山水蹙，恐我后世鄙且愚。
经行天下爱嵩岳，遂欲买地居妻孥。
晴原漫漫望不尽，山色照野光如濡。
民生舒缓无夭扎，衣冠堂堂伟丈夫。
吾今隐居未有所，更后十载不可无。
闻君厌蜀乐上蔡，占地百顷无边隅。
草深野阔足狐兔，水种陆取身不劬。
谁知李斯顾秦宠，不获牵犬追黄狐。
今君南去已足老，行看嵩少当吾庐。